ROMANIA

JUDEŢUL CLUJ

PRIMĂRIA MUNICIPIULUI DEJ

Serviciul de Urbanism şi Amenajarea Teritoriului.

Nr. 23012 din 19.09.2019

PROIECT DE HOTĂRÂRE

privind aprobarea întocmirii Contractelor de închiriere pentru terenurile pe care sunt edificate Extinderi la parterul blocurilor

Primarul municipiului Dej, judeţul Cluj

 Având în vedere Raportul de specialitate nr. 23011/1 din 19.09.2019 al Serviciului de Urbanism şi Amenajarea Teritoriului se propune spre aprobare întocmirea unor Contracte de închiriere (conform ANEXEI nr. 1), pentru terenurile pe care sunt edificate „Extinderi la parterul blocurilor”, care au fost concesionate inițial în conformitate cu Art. 15 lit. e) din Legea nr. 50/1991 republicată privind autorizarea executării lucrărilor de construcții, care expiră în noiembrie 2019 și care nu au reușit să își înscrie construcțiile edificate în Cartea Funciară (datorită procedurii foarte complicată și durată la B.C.P.I.). Pe aceste terenuri nu se pot încheia noi contracte de concesiune, până nu exista extrase de Carte Funciară pentru terenurile aferente construcțiilor edificate, conform Art. 22, alin. (2) din Legea nr. 50/1991 republicată privind autorizarea executării lucrărilor de construcții.

În temeiul prevederilor art. art. 108 litera c); art. 129 alin. (2) litera c); alin. 6 litera b) și art. 139 alin. (3) lit. g) din OUG nr. 57/2019 privind Codul Administrativ,

Propune spre aprobare Consiliului Local următorul proiect de hotărâre :

**Art. 1.** Se aprobă întocmirea Contractelor de închiriere pentru terenurile pe care sunt edificate „Extinderi la parterul blocurilor”, conform **ANEXEI nr. 1.**

**Art. 2.** Tarifele de închiriere propuse pentru terenurile pe care sunt edificate „Extinderi la parterul blocurilor”, sunt cuprinse în **ANEXEI nr. 1.** Tarifele de închiriere se vor indexa anual cu rata inflației.

**Art. 3.** Durata închirierii este de **5 ani**, începând cu data de 01.11.2019.

**Art. 4.** Cu ducerea la îndeplinire a hotărârii ce urmează a fi aprobată se încredinţează Primarul municipiului Dej prin Serviciul de Urbanism şi Amenajarea Teritoriului şi Serviciul Taxe şi impozite din cadrul Primăriei municipiului Dej.

 PRIMAR

 MORAR COSTAN AVIZAT

 SECRETAR POP CRISTINA